Head  sõbrad, uues sügisnumbrist leiab sellise lihtsa vausabalise kampsuni. Olemas on ka tööjuhis. Imetlen ikka ja jälle blogides näidatud imekauneid haapsalu salle ja just need imelised sallid olid selle kampsuni inspiratsiooniks! Aitäh!    Aga... tegijatel juhtub vahel, ja seekord läks nii, et tööjuhisele unustati lisamast mustriskeem. Kindlasti ilmub see järgmises numbris, nagu lubati. Kuidas see juhtus, eks neid mustriskeeme oli selles numbris tõesti palju ja nii see juhtuski. Kui kellelgi tekkis  huvi mustri vastu, siis on see klassikaline vausaba! Vausabamustreid leiab suurest Haapsalu salli raamatust mitmeid ja kuna ajakirjas olev foto näitab kudumit üsna kaugelt, siis panen siia ka mõned enda tehtud fotod, kus muster suuremalt näha.              Klikk pildile ja läheb  suureks ka:) Ehk on näha, et muster on vausaba, mis on Haapaslu salli raamatus leheküljel 121.        Et kudum jääks eriliselt õrn ja sarnaneks tõesti haapsalu salliga, siis kudusin kogu kamsuni ühes tükis, kuid mitte ringvarrastel, vaid siiski küljeõmblustega. Nii meeldis mulle, sest oli tunne, nagu kooksin salli:) Krae võib kududa kasvõi sellises pikkuses, et saab tõmmata õhkõrna kapuutsina pähe!      Siin on hästi näha, kuidas muster voolab seljatükil ülalt alla.          Parempidine pind on kootud kahekordsest lõngast, et tekiks kontrast udupeene mustriosaga ning üldmulje poleks liiga peen.          Panen siia ka mustriskeemikese. Ja kui juba muster, siis olgu ka lõige.    Ja lõng on Filati Soft Dream! Tõeliselt pehme unelmalõng, siidisisaldus 30%! vardad võtsin nr 4, sellele lõngale ja minu käele nagu sobis just see vardasuurus.